مرحب بن ابی زینب

مرحب بن ابی زینب یا مرحب بن حارث بعض اسلامی تاریخی مآخذ میں اسے کہا جاتا ہے۔
 "مرحب کے اوصاف" 
وہ ایک بہادر جنگجو اور شاعر تھا، قد میں لمبا اور شجاعت میں مشہور تھا۔ اسے "سیدُ اليهود" (یہودیوں کا سردار) کہا جاتا تھا اور وہ بے حد مالدار تھا۔ وہ نطاة میں ایک قصر میں رہتا تھا۔ اس کی تلوار پر یہ عبارت نقش تھی:
"یہ مرحب کی تلوار ہے، جو اسے چکھے گا، ہلاک ہو جائے گا۔"أبو الحسن الندوي، السيرة النبوية، ط الثانية عشر، دار ابن كثير، دمشق، 1425هـ، ص 424 جواد علي، المفصل في تاريخ العرب، ط الرابعة، دار الساقي، 2001، ج18 ص354 محمد باقر المجلسي، بحار الأنوار، ط الثانية، مؤسسة الوفاء، بيروت، 1403هـ، ج21 ص9 محمد بن عمر الواقدي، المغازي، ط الثالثة، دار الأعلمي، بيروت، 1989، ج2 ص658 محمد بن عمر الواقدي، المغازي، ط الثالثة، دار الأعلمي، بيروت، 1989، ج2 ص706
 نسب 
حافظ ابن حجر نے زینب بنت الحارث (جو مرحب کی بہن یا بعض روایات کے مطابق اس کے بھائی کی بیٹی تھی) کے ترجمہ میں ذکر کیا ہے کہ وہ اسرائیلی النسب تھی۔ اس بنیاد پر مرحب کا نسب بنی اسرائیل سے ہونے کا امکان ہے۔
جبکہ ابن ہشام کا کہنا ہے کہ مرحب کا تعلق حمیر قبیلے سے تھا۔ابن حجر العسقلاني، الإصابة في تمييز الصحابة، ط الأولى، دار الكتب العلمية، بيروت، 1415هـ، ج8 ص155السهيلي، الروض الأنف في شرح السيرة النبوية لابن هشام، ط الأولى، دار إحياء التراث العربي، بيروت، 2000، ج7 ص98

 مرحب کا قتل 

مرحب نے غزوہ خیبر میں مسلمانوں کے خلاف زبردست قوت اور بہادری کا مظاہرہ کیا اور جنگ میں انتہائی جوش و خروش سے لڑا۔ دیار بکری کے مطابق:

"اسلام کے کسی بھی شخص میں اس کے مقابلے کی طاقت نہ تھی۔"حسين الدياربكري، تاريخ الخميس، دار صادر، بيروت، ج2 ص50، وروي أن مرضعة
روایت ہے کہ مرحب کی مرضعہ (دودھ پلانے والی) یا بعض روایات کے مطابق اس کی ماں ایک کہانت (غیب گوئی) جاننے والی خاتون تھی۔ اس نے مرحب سے کہا تھا:
"اے مرحب! کسی ایسے شخص کے ساتھ جنگ میں نہ نکلنا جو اپنی کنیت سے پکارے اور شیروں کے نام سے رجزیہ اشعار کہے، کیونکہ وہی تیرا قاتل ہوگا۔"تقي الدين المقريزي، إمتاع الأسماع، ط الأولى، دار الكتب العلمية، بيروت، 1999، ج11 ص290
(المقریزی)
ایک اور روایت کے مطابق، مرحب نے اپنی موت سے پہلے خواب میں دیکھا تھا کہ ایک شیر اسے چیر پھاڑ رہا ہے۔ الحلبي نے ذکر کیا:
"مرحب نے اسی رات خواب میں دیکھا کہ ایک شیر اسے پھاڑ رہا ہے۔"ععلي بن إبراهيم الحلبي، إنسان العيون في سيرة الأمين المأمون، ط الثانية، دار الكتب العلمية، بيروت، 1427هـ، ج3 ص55 ابن حجر العسقلاني، فتح الباري شرح صحيح البخاري، دار المعرفة، بيروت، 1379هـ، ج7 ص478
جب مرحب مارا گیا تو المقریزی کے مطابق، اس کی ماں اس کے لاشے کے پاس آ کر نوحہ کر رہی تھی۔

 قاتل کے بارے میں اختلاف 

روایات میں مرحب کے قاتل کے حوالے سے اختلاف ہے:
زیادہ مشہور روایت اور امام مسلم، ابن الأثير، ابن عبد البر، ابن حجر العسقلانی، ابن الوردي، محمد رضا اور ابو الحسن الندوی کے مطابق، اسے حضرت علیؓ نے قتل کیا۔
جبکہ ابن اسحاق اور موسیٰ بن عقبہ کا کہنا ہے کہ محمد بن مسلمہؓ نے اسے قتل کیا تھا۔

 صحیح مسلم میں مرحب کے قتل کی روایت 
امام مسلم نے حدیث نمبر 3599 میں سلمہ بن اکوعؓ سے روایت نقل کی ہے، جس میں وہ بیان کرتے ہیں کہ:
> "ہم رسول اللہ ﷺ کے ساتھ حدیبیہ پہنچے۔۔۔"
 یہاں تک کہ وہ فرماتے ہیں:
> "پھر نبی ﷺ نے مجھے حضرت علیؓ کے پاس بھیجا، جو آنکھوں کے درد میں مبتلا تھے۔ رسول اللہ ﷺ نے فرمایا:
’میں ایسے شخص کو جھنڈا دوں گا جو اللہ اور اس کے رسول سے محبت کرتا ہے اور اللہ اور اس کا رسول بھی اس سے محبت کرتے ہیں۔‘
میں حضرت علیؓ کے پاس گیا اور انھیں (تکلیف کی حالت میں) لے کر رسول اللہ ﷺ کے پاس آیا۔
نبی ﷺ نے ان کی آنکھوں میں اپنا لعاب مبارک ڈالا اور وہ شفایاب ہو گئے۔ پھر آپ ﷺ نے انھیں جھنڈا عطا کیا۔
مرحب باہر نکلا اور رجز پڑھتے ہوئے کہنے لگا:
’خیبر جانتی ہے کہ میں مرحب ہوں۔۔۔
زرہ پہنے، جنگ کا ماہر، تجربہ کار سپاہی ہوں۔۔۔
جب جنگ کی آگ بھڑکتی ہے تو میں دشمن پر ٹوٹ پڑتا ہوں۔‘
 حضرت علیؓ نے جواب میں رجز پڑھا:
’میری ماں نے میرا نام حیدر (شیر) رکھا۔۔۔
میں جنگل کے شیر کی طرح خوفناک اور دبنگ ہوں۔۔۔
میں اپنے دشمن کو مکمل بدلہ دے کر نیست و نابود کر دیتا ہوں۔‘
پھر حضرت علیؓ نے مرحب کے سر پر تلوار ماری اور اسے قتل کر دیا اور اسی کے بعد خیبر کی فتح مکمل ہوئی۔

 مرحب کا قتل (ابن اسحاق کی روایت) 

جب رسول اللہ ﷺ نے خیبر کے کئی قلعے فتح کر لیے اور مالِ غنیمت حاصل کر لیا تو یہودی حصن الوطیح اور حصن السلالم میں محصور ہو گئے۔ یہ خیبر کے آخری قلعے تھے، جنہیں چند دنوں کے محاصرے کے بعد فتح کیا گیا۔
مرحب جنگ کے لیے قلعے سے نکلا اور رجزیہ اشعار پڑھتا ہوا مقابلے کے لیے للکارا۔ اس کا جواب کعب بن مالکؓ نے دیا، لیکن اصل جنگ کے لیے رسول اللہ ﷺ نے فرمایا:
"کون اس سے مقابلہ کرے گا؟"
 محمد بن مسلمہؓ نے آگے بڑھ کر کہا: "یا رسول اللہ! میں اس سے بدلہ لوں گا، کیونکہ اس نے میرے بھائی کو قتل کیا تھا۔"
دونوں کے درمیان شدید جنگ ہوئی۔ لڑائی کے دوران ایک درخت حائل ہو گیا، جس کے گرد دونوں گھومتے رہے اور اپنی تلواروں سے اس کی شاخیں کاٹتے رہے۔ آخرکار مرحب نے محمد بن مسلمہؓ پر حملہ کیا، لیکن ان کی ڈھال میں اس کی تلوار پھنس گئی۔ اس موقع پر محمد بن مسلمہؓ نے مرحب پر وار کیا اور اسے قتل کر دیا۔مقتل مرحب اليهودي جامعة أم القرى اطلع عليه في 7 سبتنبر 2015  كتاب: سيرة ابن هشام  نداء الإيمان اطلع عليه في 7 سبتمبر 2015 

 حوالہ جات 

زمرہ:عرب کے یہودی قبائل کے یہود
زمرہ:7ھ کی وفیات
زمرہ:628ء کی وفیات
زمرہ:مقتولین
زمرہ:یہودی شعراء
زمرہ:زمانہ جاہلیت کی شخصیات
زمرہ:ساتویں صدی کی شخصیات